
נוסח לא מתוקן

מושב שלישי

פרוטוקול מס' 

מישיבת ועדת הכספים

יום שני, כ"ו באייר התשע"א (30 במאי  2011), שעה 12:55

סדר היום:

שינויים בתקציב לשנת 2011

נכחו:

חברי הוועדה:

משה גפני – היו"ר

שי חרמש

ציון פיניאן

מוזמנים:

מיכל שינוויל, רפרנטית הגנת הסביבה, אגף התקציבים, משרד האוצר

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

שינויים בתקציב לשנת 2011

היו"ר משה גפני:

אני פותח את ישיבת ועדת הכספים. על סדר היום שינויים בתקציב לשנת 2011.

פניות מספר 192 ו-193 –
מיכל שינוויל:


הפנייה נועדה להעברת תקציב לרשות הטבע והגנים למימון פרויקטים שונים כולל תוכנית אב למחשוב, שזאת תוכנית תלת שנתית, הקמת יחידה לאכיפת חוק איסור נהיגה בים לאחר שהחוק הזה אושר בתחילת השנה, הוספת תקציב לקרן כיבוי אש בגין הוצאות של הקרן על השריפה בכרמל שזה החזרת תקציב רטרואקטיבי, וניקיון בשטחים הפתוחים במהלך החגים, פרויקט שהמשרד להגנת הסביבה מממן לרשות למשך החגים.

היו"ר משה גפני:

מה זה החגים? מנקים בחול המועד ולא בחג עצמו.

מיכל שינוויל:


בחול המועד. הדיווחים על כמות הפסולת שיוצאת במהלך החג.

היו"ר משה גפני:

אנחנו מצביעים.

ה צ ב ע ה

פניות מספר 192 ו-193 – אושרו פה אחד


תודה. אין לנו פניות נוספות.


כמה זה לכרמל?

מיכל שינוויל:


לכרמל זה 600 אלף שקלים.

היו"ר משה גפני:

לכיבוי אש אווירי?

מיכל שינוויל:


יש קרן לכיבוי אש אווירית שיש גופים שונים שמשתתפים בתקציב שלה. רשות הטבע והגנים היא רק עשרה אחוזים מהתקציב. יש להם סכום קבוע שהם משתתפים בו כל שנה. זאת תוספת עבור ההוצאות שהיו.

היו"ר משה גפני:

בסדר גמור. תודה רבה. הפניות, כאמור, אושרו.  
תודה רבה. הישיבה נעולה.

הישיבה ננעלה בשעה 13:00
